Съдържание

# Настройки

Служи за задаване на допълнителни настройки за етикети или визитни картички, включително синхронизиране на текста и настройки за принтер.

За достъп до тази команда...

#### От лентата с менюта:

Изберете раздела Файл - Нов - Етикети - Настройки.

#### От интерфейса с раздели:

В раздела Файл щракнете и задръжте върху иконата Нов, изберете раздела Етикети - Настройки.

В менюто на приложението (отдясно) изберете раздела Нов - Етикети - Настройки.

В менюто Файл на раздела Файл изберете раздела Нов - Етикети - Настройки.

## Цялата страница

Създава пълна страница с етикети или визитни картички.

## Единичен етикет

Отпечатва един етикет или визитна картичка върху страница.

## Колона

Въведете колоната, в която искате да разположите единствения етикет или визитна картичка.

## Ред

Въведете реда, в който искате да разположите единствения етикет или визитна картичка.

## Синхронизиране на съдържанията

Позволява ви да редактирате един отделен етикет или визитна картичка и обновява съдържанието на останалите етикети или визитни картички върху страницата, когато натиснете бутона Синхронизиране на етикетите.

## Синхронизиране на етикетите

Бутонът Синхронизиране на етикетите се показва в документа само ако сте отметнали полето Синхронизиране на съдържанията в раздела Настройки при създаването на етикетите или визитните картички.

Копира съдържанието на горния ляв етикет или визитна картичка в останалите етикети или визитни картички на страницата.

## Принтер

Показва името на текущо избрания принтер.

## Инсталация

Отваря диалоговия прозорец Настройка на принтера.

### Нов документ

Създава нов документ за редактиране.

Моля, подкрепете ни!